Marc van Oostendorp

Marc van OOSTENDORP (;; , Roterdamo) estas nederlanda lingvisto kaj esperantisto. Ekde 2022 li estas ano de la Akademio de Esperanto (kun mandato ĝis 2028).

 Studado 
Van Oostendorp eklernis Esperanton en 1982, dum sia infanaĝo; en intervjuo por Libera Folio li deklaris, ke pri Esperanto «lin altiras precipe la idealoj».

Li studentis ĉe la Universitato de Lejdeno, kie li akiris la bakalaŭron pri la nederlanda literaturo kaj lingvistiko (1987); poste, ĉe la Universitato de Tilburg li akiris la rangon de magistro pri komputa kaj ĝenerala lingvoscienco (1991) kaj ankaŭ la doktoriĝon pri lingvistiko (1995), ambaŭ cum laude.
En 1995 fondis li la Projekton Laurens Janszoon Coster, liberan bibliotekon de elektronikaj eldonoj de klasika nederlanda literaturo.

 Instruado kaj Esperanto 
Dank'al financa subteno de UEA, li iĝis asociita profesoro laŭ speciala nomumo ĉe la Universitato de Amsterdamo pri interlingvistiko kaj Esperanto (1997-2001). De 1999 li estis altranga esploristo por la Meertens-Instituto kie, interalie, estas direktoro de la fakejo pri lingvistiko; prelegis li kiel vizitanto ĉe la universitatoj en Esekso, Toronto, Amherst (Masaĉuseco), Tromsø, Trondheim, Verono, Barcelono kaj Tubingeno.

Li servis kiel ĉiusemajna raportisto pri lingvistiko por Radio Noord-Holland (de 2004); de 2007, esploris li fonologiajn mikrovariaĵojn en la Universitato de Lejdeno.

eta|

En 2015 li okazigis kvin prelegojn pri lingva prononco ĉe la Universitato de Lejdeno (2015).

Li estas profesoro pri lingvistiko kaj komunikado ĉe la Universitato Radboud en Nimego (de 2017); li ankaŭ deĵoras kiel esploristo ĉe la Instituto Meertens de la Reĝa Nederlanda Akademio pri Arto kaj Sciencoj, en Amsterdamo.

La 21-an de majo 2022 li elektiĝis kiel prezidanto de la asocio Esperanto Nederland, la landa asocio de UEA, dum ĝia jarkunveno en Lunteren.

Van Oostendorp estas kontribuanto al Genootschap Onze Taal («Socio por nia lingvo»), al la gazeto NRC, al la reta revuo Neerlandistiek, kaj al Radio Noord-Holland. Li kunlaboras en Taalpost, retmesaĝo-servo (aperanta trifoje semajne) pri lingvo ĝenerale kaj la nederlanda specife; tie li laboras kune kun belga eldonisto Erik Dams kaj la flandra ĵurnalisto Ludo Permentier.

En 2022 li elektiĝis ano de la Akademio de Esperanto, kun mandato ĝis 2028; kiel akademiano, li estris la laborgrupon de la KER-ekzamenoj, kunlaborante kun UEA. La grupo laboris precipe por difini ekzamenan materialon (tekstoj, filmetoj, radi-intervjuoj, ktp) por la nivelo C2.

 Verkoj 




 Notoj 

 Referencoj 

 Eksteraj ligiloj 

  (, )



Kategorio:Nederlandaj esperantistoj
Kategorio:Nederlandaj lingvistoj
Kategorio:Historiistoj pri Esperanto
Kategorio:Fonologoj
Kategorio:Dialektologoj
Kategorio:Esperanto-instruistoj
Kategorio:Vivantaj homoj